parastapirkanmaalta.fi

Lähiruokapäivä AhlmanEdulla
2024-09-07 10:00 - 14:00 (Europe/Helsinki) | AhlmanEdu, Hallilantie 24, Tampere, 33820
Lähiruokapäivää juhlistetaan AhlmanEdulla Tampereella, lauantaina 7.9.2024!
Tervetuloa viettämään syyskuista lauantaita AhlmanEdulle Lähiruokapäivän merkeissä.
Tapahtumassa järjestetään lähiruokatori, josta löydät paikalliset tuottajat ja toimijat tuotteitaan myymässä. Myyjälistaus alla.
Ravintola Kapustassa voit nauttia maukkaan lounaan ja pullakahvit sekä ostaa kotiinviemisiksi AhlmanEdun omenatarhan maukasta omenamehua (rajoitettu erä). Riihi BBQ puolestaan tarjoaa autenttisia bbq-elämyksiä. Alueella on myös makkaramyyntiä.
Tapahtuman aikana pääset tutustumaan maatilan koneisiin ja kiertelemään vastikään Green Flag Award -tunnuksen saaneella kampusalueella. Voit perehtyä ruoan alkuperään monimuotoisella penkkiviljelmällä ja tutustua ekosysteemiystäviin Maasta lautaselle -seikkailupolulla. Ohjelmassa on myös mm. kasvomaalausta ja askartelua.
Tervetuloa!
Torimyyjät (muutokset mahdollisia):
Maarit Riikonen: karjalanpiirakat
tmi Jouko Rantala: saaristolaisleivät, tyrnimehut ja hillot
Unnaslahti: lammas- ja puutarhatilan tuotteet
Mansikkatila Niemelä: luomumansikoista valmistetut juomat ja hillot sekä luomuviljatuotteet esim. luomukaurahiutaleet ja -suurimot
Tapahtumatytöt: käsityönä Kangasalla valmistettuja trikoopipoja ja -pantoja, käsipyyhkeitä, huppuhuiveja, pyyheturbaaneja, villasukkia. Erikoismakeisia sekä ilmatäytteisiä leluja.
MTY Pakkanen: viljojen jatkojalosteet
Tmi Satu Kallio: uniikkeja tuotteita luonnosta ja puutarhasta
Sari Liitiä: leivonnaisia
Kantolopen tila: kukkakimput, kurpitsat, persilja, lehtikaali, kirsikkatomaatti
Aila Mauriala: käsin kudottuja sukkia ja tumppuja
Ala-Orvolan puutarha: puutarhavadelmia, vadelmamehua, puolukoita
Pesosen mehiläistarhat: hunajaa
Fluviana Oy: Apteekkari Bäckmanin hedelmälimonaadit – makuina inkivääri, mansikka, sitruuna ja omenasalmiakki.
Irene Makkonen: käsintehdyt villapaidat
AhlmanEdu, opiskelijat: satoa AhlmanEdun puutarhalta, yrttejä, leikkokukkia, omenoita AhlmanEdun omenatarhalta
